Ο καιρός με την Πάττυ Σπηλιωτοπούλου - "Ο απολογισμός του Ιανού και οι επόμενες ημέρες..." (video) - AstraTV\nΟ καιρός με την Πάττυ Σπηλιωτοπούλου – “Ο απολογισμός του Ιανού και οι επόμενες ημέρες…” (video)\nΑν και γενικά στη Μεσόγειο τέτοιου είδους βαρομετρικά συστήματα εμφανίζονται 1 ή 2 φορές το χρόνο, ενώ κάποιες χρονιές μπορεί να μη δημιουργηθούν καν, στην περιοχή της Ελλάδας από το 1982 έχουν καταγραφεί 6 Μεσογειακοί Κυκλώνες, με τους 4 από αυτούς να έχουν δημιουργηθεί στο διάστημα 2016 – 2020. Επομένως, δεν πρόκειται για πρωτόγνωρο φαινόμενο για τη χώρα μας, αυτό που όμως μας ανησυχεί είναι η ολοένα και αυξανόμενη συχνότητα εμφάνισής τους στην Αν. Μεσόγειο και της έντασής τους, την τελευταία 10ετία…\nΜάλιστα, η περίπτωση του Ιανού μπορεί να χαρακτηριστεί ακραία, όσον αφορά τα ύψη βροχής, τα οποία στο Περτούλι έφτασαν τα 317 mm και στην Καρδίτσα και το Μουζάκι ξεπέρασαν τα 200 mm σε διάστημα μικρότερο από 24 ώρες. Αν λάβουμε υπόψη ότι η μέση ετήσια βροχόπτωση για την Αθήνα δεν ξεπερνά τα 400 mm, μπορούμε να αναλογιστούμε για τη ποσότητες νερού μιλάμε. Επιπλέον, η μεγάλη διάρκεια ζωής του Ιανού με τροπικά χαρακτηριστικά και η έντασή του, τον κατατάσσουν ως έναν από τους ισχυρότερους Μεσογειακούς Κυκλώνες τουλάχιστον από το 1969.\nΌσο για τις υπερβολικά μεγάλες ποσότητες νερού που έπεσαν στην Κ. Ελλάδα, ήταν αποτέλεσμα αφενός της μεταφοράς τεράστιων ποσοτήτων υδρατμών λόγω της κυκλοφορίας του Ιανού με αποτέλεσμα τον κορεσμό της ατμόσφαιρας και αφετέρου της «σύγκρουσής» του με τον βορειοανατολικό άνεμο πάνω από τους ορεινούς όγκους της περιοχής, προκαλώντας τον σχηματισμό βροχοφόρων νεφών. Επιπλέον, η μεγάλη διάρκεια των ισχυρών βροχοπτώσεων σε Θεσσαλία και Στερεά Ελλάδα, οφείλονται άμεσα στην αργή κίνηση του συστήματος.\nΣήμερα θα έχουμε λίγες βροχές μέχρι το απόγευμα στα ανατολικά, τις Σποράδες, την Εύβοια και την Κρήτη και πιθανώς στα ορεινά της Ηπείρου, καθώς και τοπικά περιορισμένη ορατότητα νωρίς το πρωί και το βράδυ στα δυτικά. Οι βοριάδες στο Αιγαίο θα φτάνουν τα 7 μποφόρ τοπικά και η θερμοκρασία δε θα μεταβληθεί σημαντικά.\nΛίγες συννεφιές, κυρίως μέχρι το απόγευμα, στα ανατολικά και βόρεια, όπου και είναι πιθανό να σημειωθούν λίγες ασθενείς βροχές, σταδιακά όμως ο καιρός θα βελτιωθεί. Οι βοριάδες θα φτάνουν τα 4-6 και στα ανατολικά τα 7 μποφόρ και η θερμοκρασία τους 27 βαθμούς.\nΗλιοφάνεια με λίγες συννεφιές, μεταβλητοί ασθενείς άνεμοι 3-4 μποφόρ και θερμοκρασία έως 28 βαθμούς.\nΣτα βορειοδυτικά συννεφιά με βροχές και πιθανές καταιγίδες από το μεσημέρι στο Β. Ιόνιο, την Ήπειρο και τη Δ. Μακεδονία. Στα υπόλοιπα λίγες συννεφιές κυρίως σε ανατολικά, Σποράδες, Εύβοια, Κυκλάδες και Κρήτη. Περιορισμένη ορατότητα στα δυτικά νωρίς το πρωί και το βράδυ. Δυτικοί ασθενείς άνεμοι στο Ιόνιο 3-4 και στο Αιγαίο βοριάδες 4-6 μποφόρ, και θερμοκρασία σε μικρή άνοδο.\nΑπό την Τετάρτη, μέχρι και το τέλος της εβδομάδας, θα έχουμε λίγη συννεφιά με τοπικές βροχές και καταιγίδες, στα δυτικά και βόρεια κυρίως και κάποιες μεσημεριανές μπόρες στα υπόλοιπα ηπειρωτικά, οι άνεμοι από βόρειες κυρίως διευθύνσεις θα φτάνουν τα 6 μποφόρ τοπικά στα νότια πελάγη, ενώ η θερμοκρασία θα σημειώσει μικρή σταδιακή άνοδο.\nNBA: Η συνεργασία Μοράντ-Κλαρκ στην κορυφή του Top-10 (Video)\nΜεγάλη πρόκριση της Λαμίας στους «4» του Κυπέλλου, 1-0 στην παράταση τον Άρη (video)


Όταν γεννήθηκα ξανά...: Όταν απέτυχα στο Ημερολόγιο Αγάπης...\nΌταν απέτυχα στο Ημερολόγιο Αγάπης...\nΌταν, φέτος για πρώτη φορά, πήρα "μυρωδιά" την υπέροχη ιδέα της συμπατριώτισσας Γιώτας από το αγαπημένο blog Lolipop σχετικά με το Ημερολόγιο Αγάπης, ενθουσιάστηκα. Μια τόσο απλή ιδέα μα τόσο ουσιαστική.\nΤον ενθουσιασμό μου αμέσως διαδέχθηκε η απογοήτευση. Μου ήταν αδύνατον να σκεφτώ 25 διαφορετικές καλές πράξεις. Το πιστεύετε; Αλήθεια, δυσκολεύτηκα πραγματικά. Στην πορεία συνειδητοποίησα πως ο λόγος που δυσκολευόμουν τόσο πολύ είναι πως έχουμε συνδυάσει μέσα μας την καλή πράξη με χρηματική ή υλική βοήθεια και εφόσον δεν είμαι και καμιά Ωνάση μου ήταν αδύνατον να αντεπεξέλθω σε 25 τέτοιες πράξεις... Πόσο μικρές θα έπρεπε να είναι για να τα καταφέρω;\nΆγχωθηκα τόσο πολύ που αποφάσισα να το αφήσω λίγο στην τύχη. Σκέφτηκα μερικές πράξεις αγάπης που μπορούσα να κάνω και έπειτα θα είχα απλά τα μάτια και τα αυτιά μου σε εγρήγορση ώστε να μην χάσω την κάθε ευκαιρία να χαθεί. Μάλιστα, όταν μια μέρα συνάντησα τυχαία την φίλη μου την Κέλλη στο Super Market να τρέχει να προλάβει, ενώ προσπαθούσε να κρατήσει τα ψώνια σαν επίδοξος ζογκλέρ στα χέρια και προσφέρθηκα να την πάω στο αμάξι για να την βοηθήσω και της είπα το πρόβλημα μου με το Ημερολόγιο Αγάπης, μου είπε: "Ορίστε. Για σήμερα την έκανες την καλή τη πράξη. Βοήθησες εμένα" Και σοκαρίστηκα γιατί δεν είχε άδικο. Μια καλή πράξη δεν χρειάζεται να αφορά πάντα ανθρώπους σε απόγνωση. Μπορεί να είναι απλά ένα χαμόγελο στον άντρα σου για καλημέρα αντί για γκριμάτσα, μπορεί να είναι απλά να είσαι ευγενικός στον αγενή υπάλληλο και ας σε προκαλεί ασύστολα για καυγά.\nΣε αυτό το κείμενο δεν σκοπεύω να καυχηθώ για τις πράξεις αγάπης που έκανα, δεν πρόκειται καν να τις μοιραστώ όλες. Σε αυτό το κείμενο σκοπεύω να με κρίνω για αυτές που δεν έκανα και να παραδεχτώ πως απογοητεύτηκα οικτρά από τον εαυτό μου σε αυτή την πρόκληση.\nΤι εννοώ. Λόγου χάρη δεν επέλεξα να δώσω χρήματα, ρούχα ή τροφή σε έναν Ρομά. Και ποτέ δεν θα έδινα. Άρα ο "ανθρωπισμός" μου είναι επιλεκτικός. Δεν στερήθηκα ρούχα που φοράμε, έδωσα παλιά ρούχα που δεν φοράμε πια. Συνεπώς η βοήθεια μου δεν ήθελα να έχει συνέπειες στην καθημερινότητα μου. Όταν μια μέρα έδωσα την σειρά μου στο ταμείο σε τρεις ανθρώπους που περίμεναν με λιγότερα πράγματα μετά από εμένα και δεν μου είπαν ένα ευχαριστώ, δεν χαμογέλασαν καν- εκνευρίστηκα. Ενώ δεν θα έπρεπε να θέλω να "αναγνωριστεί" η καλή πράξη που έκανα.\nΒέβαια εδώ μιλάμε για στοιχειώδεις κοινωνικές συμπεριφορές που αν τις τηρούσαμε όλοι μας θα ήταν ο κόσμος μας λίγο καλύτερος, αλλά τέλος πάντων. Τέλος, όταν βρήκα μια οικογένεια με παιδιά σε ανάγκη και επέλεξα να πάω γλυκάκια και λιχουδιές για να νιώσουν τα μικρά Χριστούγεννα αντί για είδη πρώτης ανάγκης που τους πάνε άλλοι άνθρωποι και το γνωρίζω, όσο και αν το σκέφτηκα και το ξανασκέφτηκα, δεν θέλησα να δώσω το σοκολατένιο σπιτάκι που είχα φτιάξει, (για το μπισκοτένιο του μαιμουδιού ούτε που μου πέρασε από το μυαλό και ας ήξερα ότι δεν πρόκειται να το φάει όλο φυσικά). Για να αντισταθμίσω τις τύψεις μου, γέμισα μια σακούλα με τσαχπινιές αλλά μέσα μου ήξερα και ξέρω πως δεν κατάφερα να βρω την ανιδιοτέλεια να χαρίσω- γιατί όχι- και τα δυο σπιτάκια.\nΟπότε ναι. Δεν είμαι καθόλου ευχαριστημένη από τον εαυτό μου και αυτό το Ημερολόγιο ήταν ένα μεγάλο χαστούκι αφύπνισης. Ωστόσο...\nΜε αυτό ακριβώς το Ημερολόγιο κατά νου, συνειδητοποίησα πως είμαι αρκετά περήφανη για την γενικότερη στάση ζωής μου. Είμαι πάντα ευγενική, ακόμα και μέσα στο ίδιο μου το σπίτι με τον άντρα μου και το παιδί μου. Σέβομαι τους μεγαλύτερους και ποτέ δεν θα κοροϊδέψω άνθρωπο για κανέναν λόγο. Εκτιμώ απεριόριστα τον χρόνο του καθενός, διότι είναι ένα κομμάτι από την ζωή τους πολύτιμο, και πάντα νιώθω ευγνωμοσύνη όταν κάποιος αφιερώνει λίγο ή πολύ από αυτόν τον πολύτιμο χρόνο του για μένα ή την οικογένεια μου. Δεν είμαι άπληστη και προσπαθώ καθημερινά να βελτιώνομαι σαν άνθρωπος. Μοιράζομαι. Πονάω με τις πληγές άλλων ανθρώπων και πολλές αιμορραγώ σαν να ήταν δικές μου. Και μπορεί όσον αφορά την τελευταία πράξη αγάπης που υποσχέθηκα πως θα κάνω, να μην κατάφερα να μιλήσω σχεδόν σε κανέναν για όσα με έχουν πληγώσει, όμως τους έχω συγχωρήσει όλους έναν προς έναν. Και όχι τώρα. Από πιο παλιά. Και όχι ψεύτικα. Αληθινά. Αναγνωρίζοντας ταυτόχρονα πως και εγώ πλήγωσα. Και εμένα χρειάζεται κάποιος να με συγχωρέσει. Αν κάπου δυσκολεύτηκα και δυσκολεύομαι ακόμη, είναι να συγχωρήσω τον ίδιο μου τον εαυτό. Και δεν το λέω για να το πω, το εννοώ. Και εν τέλει, όταν έδωσα το σοκολατένιο σπιτάκι στην αδελφή μου τελικά, αυτή έκλαψε. Γιατί συγκινήθηκε πολύ με την χειρονομία μου. Γιατί δεν το περίμενε. Γιατί μπορεί να μην τις λείπουν οι λιχουδιές από το σπίτι της, μα για τον άλφα ή βήτα λόγο η ψυχή της το είχε ανάγκη αυτό το δωράκι... Όποτε μου ρίχνω λίγα ελαφρυντικά για την επιλογή μου...\nΕννοείται πως δεν μετανιώνω που έλαβα μέρος σε αυτή την πρόκληση της Γιώτας. Με έβαλε σε σκέψεις πολύ εποικοδομητικές. Και με οδήγησε στην ουσία όλη των Χριστουγέννων. Πως αν έχουμε αγάπη μέσα μας, κάθε μέρα σε κάθε περίσταση, πάντα θα βρεθεί μια ευκαιρία να βοηθήσουμε κάποιον. Ακόμα και αν αυτός ο κάποιος είναι μερικές φορές ο ίδιος μας ο εαυτός.\nΑναρτήθηκε από Yianna Panou στις 1:56 μ.μ.\nΕτικέτες ημερολόγιο αγάπης, οι σκέψεις μου, lolipop\nΑνώνυμος 29 Δεκεμβρίου 2015 - 7:49 μ.μ.\nποσο σωστά τα λες...ΧΡΟΝΙΑ ΣΑΣ ΠΟΛΛΑ ΜΕ ΥΓΕΙΑ ΑΓΑΠΗ ΚΑΙ ΕΛΠΙΔΑ...ΜΕ ΤΟ ΚΑΛΟ ΝΑ ΕΡΘΕΙ ΤΟ 2016!!!! ΦΙΛΙΚΑ ΜΑΡΙΑ\nYiannaM Panou 30 Δεκεμβρίου 2015 - 10:42 π.μ.\nΧρόνια πολλά, καλά και ευλογημένα Μαρία μου, φιλιά πολλά!\nPolyanna 29 Δεκεμβρίου 2015 - 10:57 μ.μ.\nΑχ Γιαννα μου μερικές αναρτήσεις σου όπως αυτη με κάνουν να θέλω να χαθώ στα καλώδια και να έρθω να σε κάνω μια σφιχτή πολύ αγκαλιά!!!!\nΜαριαλένα μου, νομίζω πως αυτό είναι ένα από τα πιο γλυκά σχόλια που έχω διαβάσει... Φιλιά πολλά πολλά...\nlolipopfamily 29 Δεκεμβρίου 2015 - 11:49 μ.μ.\nΒρε Γιάννα μου... Βρε Γιάννα μου... Εγώ λέω πως τα πήγες υπέροχα ότι κι αν λες. Δεν χρειάζεται να γεμίζεις ενοχές. Και εννοείται πως είναι δύσκολο να βρίσκεις κάτι το ευφάνταστο για κάθε ημέρα. Το θέμα ολο γίνεται για να μπούμε στο νόημα των ημερών που δεν είναι άλλο από την αγάπη. Σε ευχαριστώ πολύ που με στήριξες και να έχεις μια υπέροχη χρονιά με υγεία για εσένα και για όσους αγαπάς κορίτσι μου. Πολλά πολλά φιλιά\nYiannaM Panou 30 Δεκεμβρίου 2015 - 10:44 π.μ.\nΕγώ σε ευχαριστώ Γιώτα μου που με έβαλες σε τόσες σκέψεις ουσίας... Μου άρεσε πολύ η πρόκληση και θα την έχω κατά νου 365 μέρες τον χρόνο... Σε φιλώ γλυκά...\nΑθηνά mummyslittleman 30 Δεκεμβρίου 2015 - 4:28 π.μ.\nΠολύ δυνατό το κειμένό σου και πραγματικά με συγκίνησε.Θέλω να σου ευχηθώ να έχεις μια όμορφη χρονιά, με ευτιχισμένες στιγμές με την οικογένεια σου.\nΣε ευχαριστώ πολύ Αθηνά μου, μια υπέροχη χρονιά γεμάτη μοναδικές και ευλογημένες στιγμές να ευχηθώ και για την δική σου οικογένεια.. Φιλιά..


“Αγριεμένος” Ιωνικός! Αμφίρροπες μάχες | ebasket.gr\nΚεντρική Β' Εθνική “Αγριεμένος” Ιωνικός! Αμφίρροπες μάχες\n“Αγριεμένος” Ιωνικός! Αμφίρροπες μάχες\nΔημοσίευση στις 14/01 10:59\nΤο Παγκράτι αναμένεται να πληρώσει τα σπασμένα της ήττας του Ιωνικού Νικαίας από το Ηράκλειο την περασμένη αγωνιστική. Οι Νικαιώτες θα προσπαθήσουν να επιστρέψουν εμφατικά στις νίκες, μετά το πρώτο αρνητικό αποτέλεσμα της σεζόν.\nΟ δεύτερος Πανερυθραϊκός δοκιμάζεται στην έδρα της γειτονικής Κηφισιάς, ενώ εξαιρετικά ενδιαφέρουσες κι αμφίρροπες είναι οι αναμετρήσεις Πανελευσινιακός – Διαγόρας Δρυοπιδέων, Δάφνη Δαφνίου – Ηράκλειο και Τρίτωνας – Μανδραϊκός. Ο Ιπποκράτης Κω αναμένεται να υπερασπιστεί εύκολα ή δύσκολα την έδρα του κόντρα στον Πρωτέα Βούλας, ενώ μονόδρομος είναι οι νίκες για τους γηπεδούχους Ίκαρο Ν. Σμύρνης και Κορωπί κόντρα σε ΚΑΟΚ κι ΕΦΑΟΖ, αντίστοιχα, προκειμένου να πάρουν βαθιά βαθμολογική ανάσα στη μάχη για την αποφυγή του υποβιβασμού.\nΚω 17.00 Ιπποκράτης-Πρωτέας Βούλας Κυριακόπουλος-Νάστος\nΔ. Βικέλας 17.00 ΑΕ Ν. Κηφισιάς-Πανερυθραϊκός Στρέμπας-Αναστασίου (Σταύρου)\n2ο Ελευσίνας 17.00 Πανελευσινιακός-Διαγόρας Δρ. Θεοδωρόπουλος-Πόντας (Λιμνιάτης)\nΝ. Σμύρνης 17.00 Ίκαρος Ν. Σμύρνης-ΚΑΟ Κορίνθου Μπανασάκης-Καρανικόλα Αλ. (Ντάβαρης)\nΝίκαιας 17.00 Ιωνικός Ν.-Παγκράτι Χρηστίδης Ηλ.-Γαρίνη (Ντίνος)\n1ο Χαϊδαρίου 17.00 Δάφνη Δ.-Ηράκλειο Λιότσος-Τσάτσης (Ορφανός)\nΣτρέφη 17.00 Τρίτων-ΓΣ Μάνδρας Νικηφόρος Παυλόπουλος-Μαγκουνής (Καρούσης)\nΓ. Παπασιδέρης 17.00 Κορωπί-ΕΦΑΟ Ζωγράφου Καραβίτης-Σπυρόπουλος (Τεφτίκης)\nΣτον όμιλο του Βορρά της Β’ Εθνικής, ο Χαρίλαος Τρικούπης θα προσπαθήσει να κάνει το 2/2 στο 2018, υποδεχόμενος τη Χαλκηδόνα, ενώ οι Ίκαροι Σερρών στοχεύουν στο διπλό στην έδρα της Ελίμειας, προκειμένου να παραμείνουν σε απόσταση βολής από την κορυφή. Άμεση επιστροφή στις νίκες είναι ο μοναδικός στόχος της Καβάλας στο εντός έδρας παιχνίδι με τους Μαχητές Δόξας Πεύκων.\nΜεσολογγίου 17.00 Χαρ. Τρικούπης-Χαλκηδόνα Ρίζος-Μαγκαφάς (Καβαδίας)\nΓέφυρας 17.00 Γέφυρα-Αγρίνιο Ντούρας-Μπακάλης (Λαδένης)\nΝ. Μουδανιών 17.00 Ευρώπη 87 Πευκ.-Φάρσαλα Σιμητόπουλος-Γαζέτας (Δροσόπουλος)\nΚοζάνης 17.00 Ελίμεια-Ίκαροι Σ. Γερακίνης-Παπαδόπουλος Χ. (Κηπουρίδης)\nΠαλαμά 17.00 Τιτάνες-Ερμής Λαγκαδά Ευφραιμίδης-Ταρενίδης Κ. (Μανάσης)\nΑλ. Δημόγλου 17.00 Καβάλα-Μαχητές Δόξας Πεύκων Παπαδόπουλος Θ.-Ντόγκας (Μπρίγκος)\nΧ. Χριστοδούλου 17.00 Ασπίς Ξάνθης-Ανατόλια Κατωτικίδης-Παπανικολάου Γ. (Σαλικίδης)\nΠροηγούμενο Γ’ Εθνική: “Παγίδες” για τους πρωτοπόρους\nΕπόμενο Τα highlights του ασυναγώνιστου Περιστερίου κόντρα στην Καστοριά (vid)


9ήμερο ταξίδι στην Ισλανδία για οικογένειες με την Trekking Hellas\n9ήμερο ταξίδι στην Ισλανδία για οικογένειες (Αύγουστος 2022)\n13-21 Αυγούστου 2022\nΤο κάθε πρόγραμμα που προσφέρουμε έχει τον δικό του χαρακτήρα και είναι προσαρμοσμένο στην κάθε εποχή (άλλη εποχή θα πάμε για να δούμε φάλαινες ή puffin, άλλη εποχή για πεζοπορία στα highland, άλλη για το βόρειο σέλας και άλλη για να μπούμε σε μια σπηλιά πάγου), προγράμματα με διαφορετική διάρκεια ώστε να ταιριάζουν στον διαθέσιμο χρόνο του καθενός, διαφορετικό επίπεδο δυσκολίας και ποικιλίας δραστηριοτήτων από πολύ ήπιες μέχρι αρκετά απαιτητικές, προγράμματα για οικογένειες ή προγράμματα για λάτρεις της περιπέτειας σε μια διάσχιση των highlands μέσα από απαιτητικές διαδρομές 4Χ4, και πολλά άλλα.\n* Εκτός από τις αναφερόμενες ημερομηνίες το πρόγραμμα μπορεί να υλοποιηθεί οποιαδήποτε άλλη ημερομηνία για έτοιμες ομάδες 6 έως 8 ατόμων, ή μικρότερες παρέες 2-5 ατόμων ως πρόγραμμα self-drive.\n2.235 € για 6-7 άτομα\n1.990 € για 8 άτομα\n3 νύχτες διαμονή σε ξενοδοχεία σε δίκλινα δωμάτια με μπάνιο, τα 2 με πρωινό\n5 νύχτες διαμονή σε δωμάτια τύπου hostel σε δωμάτια με κοινό μπάνιο\nΤοπικές μετακινήσεις με minibus 9 θέσεων, για 6 έως 8 άτομα\nΕκδρομή με φουσκωτό στην λίμνη\n1Πτήση στην Ισλανδία, Reykjavik (13/8)\nΆφιξη στο αεροδρόμιο του Keflavik και συνάντηση με τον συνοδό μας. Μεταφορά στο Reykjavik όπου τακτοποιούμαστε σε ξενοδοχείο 3* σε δίκλινα δωμάτια με μπάνιο και πρωινό. Αργότερα θα βγούμε για μια πεζοπορική βόλτα για να δούμε ορισμένα από τα αξιοθέατα (Hallgrimskirkja, Hofdi Hus, Sun Voyager, κ.ά.) και την αγορά της πόλης.\n2Χερσόνησος Snaefellsnes (14/8)\nΑναχωρούμε προς τον βορρά για να επισκεφθούμε την χερσόνησο Snaefellsnes, βορειοδυτικά από το Ρέικιαβικ. Αρχικά θα σταματήσουμε σε μια ακτή γεμάτη βράχια για να δούμε φώκιες να ξεκουράζονται νωχελικά επάνω στα βράχια. Συνεχίζοντας θα εξερευνήσουμε τις βασαλτικές ακτές στο Arnarstapi, καθώς και τις εντυπωσιακές βραχώδεις ακτές Londarangar σχηματισμένες από μαύρη λάβα. Εδώ θα περπατήσουμε σε ένα μονοπάτι κατά μήκος των ακτών που προσφέρει πανέμορφα φωτογραφικά στιγμιότυπα.\nΣυνεχίζουμε βόρεια για να κάνουμε τον γύρο της χερσονήσου, φτάνοντας στους καταρράκτες Kirkjufell με το χαρακτηριστικό βουνό πίσω τους.\nΤέλος, καταλήγουμε στο Dalakot για διανυκτέρευση σε δίκλινα δωμάτια με κοινό μπάνιο και πρωινό.\n3Βράχος Ελέφαντας – παρατήρηση φαλαινών (15/8)\nΑναχώρηση προς την βόρεια πλευρά του νησιού, με πρώτη στάση επίσκεψης στο Βράχο Ελέφαντα.\nΣτη συνέχεια φτάνουμε στο λιμάνι Hauganes για να πάρουμε μέρος σε μια εκδρομή παρατήρησης φαλαινών στο φιόρδ Eyjafjordur, ένα προστατευμένο φιόρδ που συγκεντρώνει πολλές φάλαινες για να τραφούν. Η εκδρομή διαρκεί 3 ώρες με τον έμπειρο καπετάνιο να ακολουθεί τις φάλαινες και δελφίνια σε κοντινή απόσταση, σε μια περιοχή με την μεγαλύτερη συγκέντρωση φαλαινών της Ευρώπης.\nΔιαμονή σε 1 οικογενειακό δωμάτιο με μπάνιο και 3 δωμάτια με κοινό μπάνιο.\n4Λίμνη Myvatn, Φαράγγι Studlagil (16/8)\nΑναχωρούμε για την ομορφότερη λίμνη της Ισλανδίας, την λίμνη Myvatn, μια ευτροφική ρηχή λίμνη στην περιοχή του ενεργού ηφαιστείου Krafla, η οποία δημιουργήθηκε από μια έκρηξη πριν από 2300 χρόνια. Θα κάνουμε τον γύρο της λίμνης με στάσεις σε διάφορα σημεία ενδιαφέροντος με ψευδοκρατήρες, βραχώδεις σχηματισμούς και υπόγεια ρήγματα λάβας και πισίνες θερμού νερού. Στη συνέχεια θα περιπλανηθούμε στα γεωθερμικά πεδία Hverir και Krafla, όπου θα δούμε φουμαρόλες, τρύπες με αναβράζουσες λάσπες και κρατήρες. Συνεχίζουμε με επίσκεψη στον καταρράκτη Dettifoss με τον μεγαλύτερο όγκο νερού της Ευρώπης. Οδηγώντας ανατολικά θα διασχίσουμε ηφαιστειακά πεδία ερημικού τύπου, με προορισμό το φαράγγι Studlagil, ένα εντυπωσιακό φαράγγι με βασαλτικά τοιχώματα, το οποίο και θα εξερευνήσουμε με πορεία δυο ωρών, φτάνοντας μέχρι τον πυθμένα και την βάση των βασαλτικών τοιχωμάτων του.\nΤο απόγευμα καταλήγουμε στο χωριό Egilsstadir για διανυκτέρευση σε δίκλινα με κοινό μπάνιο.\n5Καταρράκτες Litlanesfoss / Hengifoss, Vestrahorn Mountain, Hofn (17/8)\nΑναχωρούμε το πρωί για πορεία μιάμισης ώρας στους καταρράκτες Henfifoss και Litlanesfoss που βρίσκονται στο δυτικό άκρο της λίμνης του Egilsstadir, και κατρακυλάνε από εντυπωσιακά ηφαιστειακά βράχια με θερμά χρώματα και βασαλτικούς σχηματισμούς.\nΕπιστρέφοντας στο αυτοκίνητο, κινούμαστε νότια με προορισμό το Vestrahorn Mountain. Εδώ θα κάνουμε μια πορεία στην βάση του βουνού, περπατώντας σε μια μαύρη παραλία ρηχού νερού που προσφέρει εντυπωσιακές εικόνες. Τέλος καταλήγουμε στο Hofn όπου και θα διανυκτερεύσουμε σε ξενοδοχείο 3* σε δωμάτια με μπάνιο και πρωινό.\nΤο Hofn είναι φημισμένο για την παραγωγή καραβίδων και το βράδυ αξίζει να φάμε σε ένα από τα εστιατόρια που τις προσφέρουν.\n6Jokulsarlon, Skaftafell (18/8)\nΗ λίμνη Jokulsarlon είναι μια εντυπωσιακή παγετωνική λίμνη που άρχισε να δημιουργείται περίπου το 1935, όταν άρχισε να λειώνει ο παγετώνας Vatnajokull. Νωρίτερα ο παγετώνας έφτανε μέχρι την θάλασσα, ενώ με την κλιματική αλλαγή περιορίστηκε αισθητά, αφήνοντας πίσω του μια εντυπωσιακή λίμνη γεμάτη με μοναδικές εικόνες με επιπλέοντα παγόβουνα και φώκιες να κυνηγούν. Θα εξερευνήσουμε την λίμνη με φουσκωτό σκάφος το οποίο μας επιτρέπει να φτάσουμε κοντά στον παγετώνα και ίσως να παρακολουθήσουμε κάποια από τις κατακρημνίσεις πάγου που δημιουργούν τα παγόβουνα. Στη συνέχεια θα περπατήσουμε στην Diamond Beach, την παραλία στην έξοδο των νερών της λίμνης Jokulsarlon, όπου ξεβράζονται κομμάτια διάφανου πάγου που λαμπυρίζουν σαν διαμάντια.\nΣυνεχίζοντας δυτικά θα πάμε στο Εθνικό Πάρκο Skaftafell, όπου θα πραγματοποιήσουμε πορεία δυο ωρών μέχρι τον καταρράκτη Svartifoss που πέφτει από μαύρα βασαλτικά βράχια. Διαμονή σε δωμάτια τύπου hostel.\n7Γεωπάρκο Katla, καταρράκτες και παγετώνες νότιας Ισλανδίας (19/8)\nΑναχωρούμε για το γεωπάρκο Katla όπου θα περπατήσουμε στο χείλος του φαραγγιού Fjadrargljufur και στα πεδία λάβας του γεωπάρκου. Ακολουθεί η φημισμένη Μαύρη Παραλία με την βασαλτική σπηλιά Halsanefshellir και οι βραχώδεις ακτές Dyrholaey. Συνεχίζοντας δυτικά θα επισκεφθούμε μια σειρά από εντυπωσιακούς καταρράκτες, όπως Skogafoss, Seljalandsfoss και άλλοι, σε μερικούς από τους οποίους περνάμε στην πίσω πλευρά τους. Διανυκτέρευση σε ξενοδοχείο της περιοχής Hella.\nΔιαμονή σε ένα οικογενειακό δωμάτιο με μπάνιο και 3 δωμάτια με κοινό μπάνιο (πρωινό έξτρα 15 €).\n8Landmannalaugar, Thingvellir, Geysir, Gullfoss, Reykjavik (20/8)\nΜια από τις ομορφότερες ημέρες του ταξιδιού μας θα είναι η σημερινή. Ακολουθώντας έναν ορεινό δρόμο θα πάμε στην περιοχή Landmannalaugar, μια περιοχή γεμάτη με ηφαιστειακά βουνά, πεδία λάβας και φουμαρόλες, όπου βρίσκονται τα rainbow mountain της Ισλανδίας. Πολλά μονοπάτια ξεκινούν εδώ για όσους αγαπούν την πεζοπορία. Εμείς θα ακολουθήσουμε ένα μονοπάτι που μας προσφέρει τα highlights του βουνού, διασχίζει ένα πεδίο λάβας, πολύχρωμες κοιλάδες, ένα φαράγγι με πράσινο ριόλιθο και θα φτάσουμε σε μια κορυφή με πανοραμική θέα. Η διαδρομή είναι 10 χλμ και η πορεία διαρκεί 4 ώρες. Στη συνέχεια θα κάνουμε ένα χαλαρωτικό μπάνιο στην θερμή πηγή δίπλα από το καταφύγιο, πριν κατέβουμε από τα βουνά.\nΣυνεχίζοντας θα επισκεφθούμε τον καταρράκτη Gullfoss τον οποίο θα παρατηρήσουμε περπατώντας στα μονοπάτια του και την γεωθερμική κοιλάδα με το φημισμένο γκέιζερ Strokkur. Τέλος, στο εθνικό πάρκο Thingvellir, θα περπατήσουμε σε ένα φανερό τμήμα του ρήγματος της μεγάλης μεσοατλαντικής ράχης η οποία σχηματίστηκε από την σύγκρουση δυο τεκτονικών πλακών (Βορειοαμερικανική με Ευρασιατική) και θα εξερευνήσουμε την περιοχή όπου ιδρύθηκε το πρώτο κοινοβούλιο στον κόσμο (μνημείο Unesco).\nΟλοκληρώνοντας το οδοιπορικό μας επιστρέφουμε στο Reykjavik για διανυκτέρευση σε ξενοδοχείο σε δίκλινα με μπάνιο χωρίς πρωινό.\n9πτήση επιστροφής (21/8)\nΟι τοπικές μετακινήσεις γίνονται με minibus 9 θέσεων, ώστε να έχουμε απολύτως ελεύθερο πρόγραμμα. Τα αεροπορικά εισιτήρια δεν περιλαμβάνονται στην τιμή. Την έκδοσή τους μπορεί ο κάθε ενδιαφερόμενος να κάνει μόνος του, ή να την αναθέσει στο γραφείο μας. Ρωτήστε μας για τις διαθέσιμες επιλογές. Όταν ολοκληρωθεί η κράτηση των αεροπορικών, αν απαιτηθεί ελαφρά τροποποίηση της πρώτης ή τελευταίας ημέρας, είναι εφικτό μετά από συνεννόηση\nΗ διαμονή θα γίνει στα ξενοδοχεία που περιγράφονται στο αναλυτικό πρόγραμμα. Σε κάποια σημεία με πολύ περιορισμένες επιλογές, θα μείνουμε σε δωμάτια με κοινόχρηστα μπάνια, όμως πρόκειται για μικρά καταλύματα με πολύ λίγους άλλους επισκέπτες. Πλησιάζοντας ωστόσο οι ημερομηνία αναχώρησης μπορεί να γίνει εκ νέου έρευνα για διαθεσιμότητα σε καλύτερα καταλύματα, με ανάλογη διαφοροποίηση της τιμής. Αν αυτό σας ενδιαφέρει, ενημερώστε μας σχετικά.\nΤο φαγητό δεν περιλαμβάνεται στην τιμή και το πρωινό περιλαμβάνεται μόνο στα ξενοδοχεία όπως αναφέρονται στο αναλυτικό πρόγραμμα. Μπορεί να γίνεται είτε σε εστιατόρια, είτε να μαγειρεύουμε μόνοι μας σε όσα από τα καταλύματα διαθέτουν κουζίνες, είτε με προμήθειες από supermarket της διαδρομής. Το κόστος ενός γεύματος στα εστιατόρια είναι περίπου 20-50 € ανάλογα τις επιλογές.\nΕκδήλωση ενδιαφέροντος για: 9ήμερο ταξίδι στην Ισλανδία για οικογένειες (Αύγουστος 2022)